|  |
| --- |
| **КУПАЦ:** |
| /Назив здравствене установе/  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /адреса/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, /име и презиме лица које га заступа/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. |
| Матични број: \_\_\_\_\_\_\_\_\_\_\_\_\_\_\_\_\_ |
| ПИБ: \_\_\_\_\_\_\_\_\_\_\_\_\_\_\_\_ |
| Број рачуна: \_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_ (Управе за трезор/банке)  (у даљем тексту: Купац) |

|  |
| --- |
| **СНАБДЕВАЧ:** |
| ЈП „Србијагас“, Булевар ослобођења 69 , Нови Сад, кога заступа директор Душан Бајатовић |
| Матични број: 20084600 |
| ПИБ: 104056656 |
| Број рачуна: 160-930-02 који се води код Интеса банке а.д.  (у даљем тексту: (Снабдевач)  Дана 22.07.2022. године закључују |

**УГОВОР БР. \_\_\_\_\_\_\_\_\_\_\_\_\_\_\_\_\_**

**О КУПОПРОДАЈИ ПРИРОДНОГ ГАСА**

**УВОДНЕ НАПОМЕНЕ И КОНСТАТАЦИЈЕ**

Купац и Снабдевач у уводу констатују:

да је Републички фонд за здравствено осигурање спровео отворени поступак јавне набавке бр. 404-1-112/20-25 за набавку природног гаса за период од 24 месеца, у име и за рачун здравствених установа, а ради закључења оквирног споразума,

да је Републички фонд за здравствено осигурање закључио оквирни споразум са ЈП „Србијагас“ на основу Одлуке о закључењу оквирног споразума бр.404-1-25/20-22 од 07.07.2020.године,

да се овај уговор о јавној набавци закључује у складу са Оквирним споразумом бр. 74-2/20 од 24.07.2020. године и Анексом Оквирног споразума бр.\_\_\_\_ од 21.07.2022. год. (у даљем тексту Оквирни споразум).

* 1. На сва питања која нису уређена овим уговором, примењују се одредбе оквирног споразума из тачке 3. овог Уговора. Снабдевач и Купац дужни су да поштују одредбе оквирног споразума.

**ПРЕДМЕТ УГОВОРА**

**Члан 1.**

Предмет уговора је куповина и испорука природног гаса у количинама и по динамици у складу са потребама Купца, а у свему према Техничкој спецификацији која је прилог Оквирног споразума (прилог 1) и понудом Снабдевача бр. 11/20 од 19.06.2020. године (прилог 2).

Купац је дужан да природни гас користи под условима, на начин и за намене утврђене одобрењем за прикључење, овим уговором, Законом енергетици („Сл.Гласник РС“ бр. 145/14 95/18 и 40/21), Уредбом о условима за испоруку природног гаса („Сл. Гласник РС“, бр. 47/06, 3/10 , 48/10 и 49/22, у даљем тексту: Уредба), Правилима о раду транспортног система оператора транспортног система и Правилима о раду дистрибутивног система оператора дистрибутивног система чији се системи користе за снабдевање гасом (у даљем тексту: Правила), Правилима о промени снабдевача („Сл. гласник РС“ бр. 65/15 (Одлука о изменама и допунама Правила („Сл. гласник РС“ бр. 10/17)) и другим прописима донетим на основу закона.

**ЦЕНА И УГОВОРЕНА ВРЕДНОСТ**

**Члан 2.**

Цене за испоруку гаса из Понуде Снабдевача број 11/20 од 19.06.2020. године:

|  |  |  |  |
| --- | --- | --- | --- |
| Тарифа | Јединица мере | Јединична цена без ПДВ-а /дин/ | Јединична цена са ПДВ-ом /дин/ |
| Природни гас | Sm3 | 31,99 | 35,19 |
| Капацитет | дин/Sm3/дан/год | 494,21 | 543,63 |
| Енергент | дан/ Sm3 | 3,34 | 3,67 |

Цена природног гаса утврђује се у складу са методологијом за формирање цене природног гаса на слободном тржишту, односно формулом коју дефинише Снабдевач и која чини саставни део Уговора (прилог бр. 3).

У цену природног гаса није урачуната накнада за за унапређење енергетске ефикасности као ни трошкови приступа систему за транспорт и дистрибуцију гаса, они се обрачунавају у складу са важећим ценовником Оператора система по регулисаним ценама и посебно исказују по тарифама:

„енергент“ / дин Sm3 / и

“капацитет” / дин/Sm3 /дан/година/

Тарифа за „енергент“ се примењује на продату количину гаса утврђену мерењем на месту испоруке у обрачунском периоду.

Тарифа за „капацитет“ се примењује на максималну дневну потрошњу гаса на месту испоруке у претходној календарској години, у зависности од равномерности потрошње и категорије.

Снабдевач се обавезује да о промени цена, о промени методологије за утврђивање цене и других услова продаје непосредно обавести Купца у разумном року, а најкасније 15 (петнаест) дана пре примене измењених цена или услова продаје, изузев у случају снижења цена и давања Купцу повољнијих услова продаје при чему се обавештењем сматра и објављивање информације преко средстава јавног информисања.

Укупна количина природног гаса износи \_\_\_\_\_\_\_\_\_\_\_\_\_\_\_ Sm3.

Укупна вредност уговора без ПДВ-а износи \_\_\_\_\_\_\_\_\_\_\_\_\_\_\_ динара, (словима\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_), односно са ПДВ-ом износи \_\_\_\_\_\_\_\_\_\_\_\_\_\_\_ динара (словима\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

У вредност уговора из става 8. овог члана, урачуната је укупна количина природног гаса по Sm3 за период од 01.08.2022 до 30.09.2022., трошкови приступа систему за транспорт и дистрибуцију гаса као и накнада за за унапређење енергетске ефикасности.

**УСЛОВИ И РОК ПЛАЋАЊА**

**Члан 3.**

Фактурисање испоручених количина природног гаса врши се најмање једном месечно, у складу са одредбама члана 14. став 1. тачка 4. Закона о порезу на додату вредност („Службени гласник РС“ бр. 84/04, 86/04-исправка, 61/05,61/07,93/12,108/13,68/14 – др. закон,142/14,83/15,108/16, 7/17 усклађени дин изн., 113/17, 13/8 – усклађени дин. изн., 30/18 и 4/19 усклађени дин. изн, 72/19 и 8/20 усклађени дин. изн и 153/20) које дефинишу да се датумом промета сматра датум очитавања количине испорученог гаса на уговореном месту испоруке.

Снабдевач је у обавези да региструје електронску фактуру у систему електронских фактура, када се сматра да је дужник примио електронску фактуру у року од 10 (десет) дана од датума промета. Том приликом снабдевач уноси податак о Републиком фонду као носиоцу јавне набавке ЈБКЈС - 95000 у поље које је предвиђено стандардом електронског фактурисања.

Све евентуалне рекламације фактуре, Купац је дужан да достави Снабдевачу на начин који је утврђен стандардом електронског фактурисања и Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда за здравствено осигурање 01 број: 450-2664/22 од 27.04.2022.године, у року од 15 (петнаест) дана од датума пријема електронске фактуре, у противном сматра се да је фактура прихваћена од стране Купца у целости.

***Опција 1 – (за здравствене установе за које Фонд плаћа део трошкова који се односе на на капацитете Купца намењене пружању уговорене здравствене заштите, за лечење осигураних лица Фонда)***

Фонд, у име и за рачун Купца, плаћа утрошену количину природног гаса као и остале трошкове из члана 2. став 3. уговора, и то за испоручене количине природног гаса на основу података Купца о висини доспеле обавезе по испостављеној фактури Снабдевача, у износу који се односи на капацитете Купца намењене пружању уговорене здравствене заштите, за лечење осигураних лица Фонда, уплатом на текући рачун Снабдевача 160-930-02 који се води код BANKE INTESE а.д, најкасније у року од 45 дана од дана пријема електронске фактуре.

Купац плаћа утрошену количину природног гаса као и остале трошкове из члана 2. став 3. уговора, и то за испоручене количине природног гаса који се финансира из других извора за које Купац нема закључен уговор о пружању и финансирању здравствене заштите из обавезног здравственог осигурања са Фондом, уплатом на текући рачун Снабдевача 160-930-02 који се води код BANKE INTESE а.д,најкасније у року од 45 дана од дана пријема фактуре.

***Опција 2 – (за здравствене установе специјализоване за продужену рехабилитацију и здравствене установе надлежне за послове јавног здравља)***

Купац плаћа утрошену количину природног гаса као и остале трошкове из члана 2. став 3. уговора, уплатом на текући рачун Снабдевача 160-930-02 који се води код BANKE INTESE а.д,најкасније у року од 45 дана од дана пријема фактуре.

Трошкове из члана 2. став 3. уговора Снабдевач ће, у оквиру фактуре, уз таксативно навођење, фактурисати здравственим установама према месту испоруке које је наведено у Решењу и представља мерни уређај.

Купац ће трошкове из члана 2. став 3. уговора плаћати до износа наведеног у члану 2. став 8. овог уговора.

Обавезе преузете уговором које доспевају у наредној буџетским годинама (2021. и 2022. години), биће реализоване највише до износа средстава која ће бити одобрена усвајањем финансијског плана за те буџетске године (2021. и 2022. годину).

**ИСПОРУКА, КОЛИЧИНА И КВАЛИТЕТ**

**Члан 4.**

Снабдевач се обавезује да испоручи природни гас у складу са важећим Законом о енергетици („Сл.Гласник РС“ бр. 145/14 95/18 и 40/21), Уредбом о условима за испоруку природног гаса („Сл. Гласник РС“, бр. 47/06, 3/10 ,8/10 и 49/22 у даљем тексту: Уредба), Правилима о раду транспортног система оператора транспортног система и Правилима о раду дистрибутивног система оператора дистрибутивног система чији се системи користе за снабдевање гасом (у даљем тексту: Правила), Правилима о промени снабдевача („Сл. гласник РС“ бр. 65/15) и другим прописима, као и актима Снабдевача.

Снабдевач се обавезује да отпочне испоруку природног гаса у року од пет дана од дана ступања на снагу уговора.

Купац се обавезује да приликом закључења уговора достави Снабдевачу све потребне податке о месту испоруке.

Гас који се испоручује мора да буде у складу са Техничком спецификацијом која чини саставни део оквирног споразума.

Снабдевач је дужан да за сваки обрачунски период поседује извештај о квалитету гаса издат од стране акредитоване лабораторије и да предметни извештај достави здравственој установи након достављеног захтева.

Снабдевач је дужан да у рачуну за испоручени гас наведе и доњу топлотну вредност испорученог гаса утврђену за обрачунски период.

Снабдевач гасоводом испоручује природни гас Наручиоцу на паритету франко место испоруке (МИ) здравствене установе које је наведено у Решењу и представља мерни уређај.

Снабдевач сноси све ризике као и све припадајуће и зависне трошкове у вези са припремом програма, транспортом и испоруком природног гаса до места испоруке након чега сви ризици и одговорност прелазе на Купца.

Природни гас се испоручује у континуитету, односно 24 часа дневно, сваког дана од 08:00 часова до 08:00 часова наредног дана (потпуно снабдевање).

**Члан 5.**

Количина испорученог природног гаса се утврђује мерењем на месту испоруке, а доња топлотна вредност се утврђује анализом узорака узетих на утврђеном месту узорковања. Количина испорученог природног гаса изражава се у Sm3.

Утрошак преузетих количина природног гаса врши се у МРС (мерно регулациона станица) једном месечно, при чему се датум промета сматра датум очитавања количине испорученог гаса на уговореном месту испоруке у складу са одредбама члана 14. став 1. тачка 4. Закона о порезу на додатну вредност.

Мерење испоручених количина природног гаса врши се континуирано искључиво преко мерних уређаја који имају Уверење о испитивању издато од надлежног државног органа и неоштећени жиг на свим прописаним местима.

У случају када мерни уређај није мерио количине гаса, или је регистровање било непотпуно, као и у другим случајевима утврђеним Уредбом, невалидни мерни подаци се коригују на основу процене количина у складу са Правилима.

У случају потребе, Снабдевач може за одређени временски период извршити привремени обрачун и фактурисати потрошњу гаса на основу количина без очитавања потрошње гаса, при чему се код првог наредног очитавања врши корекција према стварно утрошеним количинама.

Купац и Снабдевач имају право да захтевају ванредну контролу исправности мерног уређаја у складу са Правилима, уколико посумњају у његову исправност, при чему трошкове ванредне контроле сноси уговорна страна за коју се ванредном контролом установи да није била у праву. Након извршеног испитивања мерног уређаја евентуална корекција обрачуна утрошених количина гаса врши се у складу са Правилима.

**УГОВОРНА КАЗНА**

**Члан 6.**

Снабдевач је дужан да у случају појаве техничких или других сметњи у испоруци гаса, чији узрок није на објектима Купца, исте отклони у року од 24 часа, а најдуже два дана од дана пријема обавештења о сметњи.

Сметње које настају у случају краткорочних поремећаја у снабдевању природним гасом услед хаварија и других непредвиђених околности на гасоводним системима и других околности које за последицу имају смањење испоруке, у циљу очувања сигурности гасоводног система, нису обухваћене уговорном казном и у том случају примењиваће се мере ограничења прописане Уредбом и Законом.

У случају кашњења у отклањању сметњи Снабдевач ће бити дужан да на захтев Купца а на име уговорне казне плати Купцу износ од 0,2% од укупно уговорене вредности вез ПДВ-а, за сваки дан закашњења, уколико касни својом кривицом, с тим да укупан износ уговорне казне не може прећи износ од 5% од укупно уговорене вредности без ПДВ-а.

Ако штета, која је настала услед кашњења прелази износ уговорне казне, Купац може да тражи накнаду стварне штете.

**ВИША СИЛА**

**Члан 7.**

Уговорне стране могу бити ослобођене одговорности у одређеним случајевима који су наступили независно од њихове воље.

Уколико после закључења уговора наступе околности више силе које доведу до ометања или онемогућавања извршења обавеза дефинисаних оквирним споразумом и уговором, рокови извршења обавеза ће се продужити за време трајања више силе.

Виша сила подразумева екстремне и ванредне догађаје који се не могу предвидети, који су се догодили без воље и утицаја страна у оквирном споразуму и који нису могли бити спречени од стране код које је наступила околност више силе. Вишом силом могу се сматрати поплаве, транспортне несреће, земљотреси, пожари, политичка збивања (рат, нереди већег обима, штрајкови), императивне одлуке власти (забране промета увоза и извоза), и други случајеви, који су законом утврђени као виша сила.

Уговорна страна код које је наступила околност више силе, одмах ће у писаној форми у року од 24 (двадесетчетири) часа обавестити другу страну о настанку непредвиђених околности и доставити одговарајуће доказе.

Сматраће се да је наступило дејство више силе и кад дође до прекида транспорта увозног природног гаса као и у случају дејства више силе на гасним објектима и инсталацијама Купца.

**СПОРОВИ**

**Члан 8.**

Уговорне стране ће све евентуалне спорове који произилазе или су у вези са овим уговором решавати споразумно мирним путем.

Уколико споразумно – вансудско решење није могуће, уговорне стране су сагласне да ће решавање спора поверити Привредном суду у Београду.

**РАСКИД УГОВОРА**

**Члан 9.**

Уговор се може раскинути са отказним роком од 60 дана од дана достављања писменог обавештења о отказу другој уговорној страни.

Купац има право једностраног раскида овог уговора у свако доба и без отказног рока, уколико Снабдевач не извршава уговорене обавезе на уговорени начин, о чему ће писмено обавестити Снабдевача.

**ИЗМЕНЕ И ДОПУНЕ**

**Члан 10.**

Измене и допуне уговора могуће су у случају да код уговорних страна настану промене пословног имена односно промене назива и статусне промене и на основу измене законских и подзаконских прописа који регулишу испоруку природног гаса.

Уколико дође до промена услова коришћења транспортних или дистрибутивних система који се користе за испоруку гаса до места примопредаје Купцу, продајна цена се мења у складу са одобреним регулисаним ценама и наведена промена цене се неће сматрати изменом или допуном Уговора.

Измене и допуне текста овог уговора могуће су само уз пристанак обе уговорне стране, у писаном облику, као и уз писану сагласност Републичког фонда за здравствено осигурање.

**Члан 11.**

**ВАЖЕЊЕ УГОВОРА**

Oвај уговор је закључен даном потписивања од стране овлашћених лица уговорних страна.

Овај уговор производи правно дејство почев од 01.08.2022 , закључно са 30.09.2022. године.

Овај уговор престаје да важи и пре истека периода из става 2. овог члана утрошком укупно уговорених средстава из члана 2. став 8. овог уговора, достављањем писаног обавештења Снабдевачу од стране Купца/са даном закључења уговора на основу Оквирног споразума по спроведеној јавној набавци природног гаса за наредни период од 24 месеца.

Дана 01.08.2022. године престају да важе појединачни уговори закључени на основу Оквирног споразума, (заведен код Купца под бројем 08/5 404-1-25/20-24 дана 21.07.2020, односно код Снабдевача под бројем 01-01/1-2061 дана 24.07.2020. године).

**ЗАВРШНЕ ОДРЕДБЕ**

**Члан 12.**

На све што није предвиђено/регулисано овим уговором, примењиваће се одредбе Закона о енергетици („Сл. гласник РС“ број: 145/2014 ,5/18 и 40/21 ), Уредбе о условима за испоруку природног гаса („Сл. Гласник РС“, бр. 47/06, 3/10 , 48/10 и 49/22 ) и других важећих законских и подзаконских прописа који регулишу испоруку природног гаса.

**Члан 13.**

Овај уговор сачињен је у 4 (четири) примерка, од којих се свакој уговорној страни уручују по 2 (два) примерка.

Саставни део овог уговора су и његови прилози, како следи:

Прилог бр. 1 – Оквирни споразум бр.74-2/20 од 24.07.2020. године;

Прилог бр. 1а – Анекс 1 бр.\_\_\_\_ од 21.07.2022. године Оквирног споразум бр.74-2/20 од 24.07.2020. године;

Прилог бр. 2 – Понуда Снабдевача бр. 11/20 од 19.06.2020. године;

Прилог бр. 3 – Методологија за формирање цене природног гаса на слободном тржишту.

**Купац Снабдевач**

**ЈП „Србијагас“**

**директор директор**

**Душан Бајатовић**